
Haljala-Kukruse vahelise maanteelõigu riigi eriplaneering
Teavitasite Haljala–Kukruse vahelise maanteelõigu riigi eriplaneeringu (REP) asukoha eelvaliku eelnõu ja mõjude hindamise esimese etapi aruande avalikust väljapanekust ning aruteludest.

Keskkonnaamet kooskõlastas 28.09.2026 kirjaga nr 6-5/26/12844-5 Haljala–Kukruse vahelise maanteelõigu REP-i asukoha eelvaliku ja selle mõjude hindamise materjalid, sealhulgas keskkonnamõju strateegilise hindamise esimese etapi aruande, samas kirjas esitatud märkusega.

Oleme täiendatud materjalid läbi vaadanud ja leiame, et nende täiendamisel on arvestatud Keskkonnaameti 28.09.2026 kirjas nr 6-5/26/12844-5 esitatud märkusega.

Tehnilise märkusena palume ajakohastada REP-i asukoha eelvaliku seletuskirja jooniseid 54 ja 55, kus on kujutatud varasem kitsam trassikoridor. Suurkõrtsi lubjakivikarjääride tõttu on trassikoridori laiendatud kuni olemasoleva teeni. Seletuskirja lk 67 on märgitud: „Lähipiirkonnas asuvad ka Suurkõrtsi lubjakivikarjääri alad ning arvestades kehtivate keskkonnalubadega ja karjäärialade korrastamise suundadega on trassikoridori laiendatud olemasoleva Tallinna Narva teeni.“ Laiendatud trassikoridor on kujutatud näiteks planeeringu kaardirakenduses ja lisa 14 eskiisprojekti seletuskirjas. Palume üle vaadata.

Samuti palume täpsustada REP-i asukoha eelvaliku seletuskirja lk 67 nii joonise 58 juures kui ka sellele järgnevas lõigus, et tegemist on Evecon OÜ ja Enery Estonia OÜ tuuleparkide kohaliku omavalitsuse eriplaneeringu alaga 2a (mitte jätta ala 2). Evecon OÜ ja Enery Estonia OÜ tuuleparkide kohaliku omavalitsuse eriplaneeringu ala 2b osas on eriplaneering kehtestatud 28.05.2026. 

